b'\n_START_ARTICLE_\nNorsk Narkotikapolitiforening\n_START_PARAGRAPH_\nNorsk Narkotikapolitiforening (NNPF) ble stiftet i 1991. Foreningen er en ideell organisasjon som drives p\xc3\xa5 frivillig basis og har ca 3500 medlemmer fra  blant annet Politi- og lensmannsetaten, Kriminalomsorgen, Tolletaten, P\xc3\xa5talemyndigheten og Forsvaret. Foreningen er ikke en del av Politiets fellesforbund.\n_START_SECTION_\nVirksomhet\n_START_PARAGRAPH_\nNNPFs informasjonsmagasin, Motgift, utkommer fire ganger i \xc3\xa5ret.  NNPF arrangerer hvert \xc3\xa5r en utdanningskonferanse for sine medlemmer og flere lokale fagdager. _NEWLINE_NNPF mener at n\xc3\xa5r politiet unnlater \xc3\xa5 gripe inn mot narkoligaer, \xc3\xb8ker omfanget av annen kriminalitet. Narkotikapolitiforeningen tror arbeidet med politireformen har bidratt til et fall i antallet anmeldte narkotikaforbrytelser._NEWLINE_Jan Erik Bresil, leder i NNPFs lokallag i Oslo, st\xc3\xb8tter endring fra straff til helsehjelp for tunge narkomane. Bresil mener narkotikaforbud b\xc3\xb8r opprettholdes norsk narkotikapolitikk. Foreldre vet for lite om narkotika, mener NNPF og driver informasjonsarbeid rett mot foreldre._NEWLINE_Foreningen er bekymret for at flere unge bruker dopingmidler i jakten p\xc3\xa5 gode prestasjoner og den perfekte kropp._NEWLINE_Ole R\xc3\xb8geberg, seniorforsker ved Frischsenteret, har kritisert Jan Erik Bresil fra NNPF for \xc3\xa5 basere seg p\xc3\xa5 \xc2\xabgal og utdatert kunnskap blandet med korttenkt politikk\xc2\xbb samt \xc2\xabmistro til sine meningsmotstandere\xc2\xbb i cannabisdebatten. Arild Knutsen i Foreningen for human narkotikapolitikk mener at NNPF har fremstilt konsekvensene av cannabislegalisering i Colorado feilaktig.\n_START_SECTION_\n\xc2\xabBry deg\xc2\xbb\n_START_PARAGRAPH_\nForeningen har flere lokallag der hovedaktiviteten er det forebyggende prosjektet \xc2\xabBry deg\xc2\xbb som har som m\xc3\xa5l \xc3\xa5 forhindre at barn og unge begynner med narkotika.'